Document ID: /roh_data/filtered/fineweb-2-filterrobots_roh.jsonl.gz/44152

Sper las vischnancas Tavau e Claustra vala danovamain er a San Murezzan, Puntraschigna e Scuol in obligatori da purtar la mascrina en lieus publics, nua che blera glieud sa cumulescha.
Mintga vischnanca ha publitgà in agen concept da protecziun ed ha definì puncts neuralgics sco centers, plazzas communalas, straduns u areals da staziun e pendicularas. Ina survista cumpletta chantunala, en tge lieu che l’obligatori vala, na dettia quai betg tenor il post da communicaziun dal stab directiv chantunal. Mintga singula vischnanca haja da decider quai per ses territori.